CELEX: 32011R0113
Language: hu
Date: 2011-02-07 00:00:00
Title: A Bizottság 113/2011/EU rendelete ( 2011. február 7. ) egyes áruk Kombinált Nómenklatúra szerinti besorolásáról

9.2.2011   
            
            
               HU
            
            
               Az Európai Unió Hivatalos Lapja
            
            
               L 34/37
            
         A BIZOTTSÁG 113/2011/EU RENDELETE
   (2011. február 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A kiskereskedelmi forgalom számára készletben kiszerelt termék (ún. „kamerás csecsemőfigyelő rendszer”), amely a következő részekből áll:
                  
                              —
                           
                           
                              egy beépített mikrofont, egy videojeladót és egy antennát tartalmazó, vezeték nélküli televíziós kamera; a kamera kimeneti audio/video csatlakozófelülettel rendelkezik;
                           
                        
                              —
                           
                           
                              egy hangszórót, egy videojelvevőt és egy antennát tartalmazó, körülbelül 14 cm (5,6 hüvelyk) képátlójú, 4:3 képarányú, vezeték nélküli színes monitor folyadékkristályos (LCD) kijelzővel; a monitor bemeneti audio/video csatlakozófelülettel rendelkezik;
                           
                        
                              —
                           
                           
                              két adapter; valamint
                           
                        
                              —
                           
                           
                              egy audio/video kábel.
                           
                        A kamera és a monitor közötti jelátvitel 2,4 GHz-es frekvencián történik 150 m-es hatósugárral.
                  A készülék rendeltetése a csecsemők távolból történő figyelése.
               
               
                  8528 72 40
               
               
                  A besorolást a Kombinált Nómenklatúra értelmezésére szolgáló 1., 3. b), 3. c) és 6. általános szabály, valamint a 8528, a 8528 72 és a 8528 72 40 KN-kód szövegezése határozza meg.
                  A termék a 3. b) általános értelmezési szabály szerinti, a 8525 vámtarifaszám szerinti kamerából és a 8528 vámtarifaszám szerinti televízióvevő-készülékből álló készlet, melynek a lényeges jellemzőjét meghatározó alkotórésze nem állapítható meg.
                  Ezért a terméket – a 3. c) általános értelmezési szabály alkalmazásával – a 8528 72 40 KN-kód alá, televízióvevő-készülékként kell besorolni.